CELEX: 62019CA0363
Language: sl
Date: 2020-09-10 00:00:00
Title: Zadeva C-363/19: Sodba Sodišča (deseti senat) z dne 10. septembra 2020 (predlog za sprejetje predhodne odločbe Patent- och marknadsdomstolen vid Stockholms tingsrätt – Švedska) – Konsumentombudsmannen/Mezina AB (Predhodno odločanje – Varnost hrane – Prehranske in zdravstvene trditve na živilih – Uredba (ES) št. 1924/2006 – Člena 5 in 6 – Znanstvena utemeljitev trditev – Splošno sprejeti znanstveni dokazi – Člen 10(1) – Člen 28(5) – Prehodna ureditev – Nepoštene poslovne prakse podjetij v razmerju do potrošnikov na notranjem trgu – Direktiva 2005/29/ES – Člen 3(4) – Razmerje med določbami Direktive 2005/29 in drugimi pravili Unije, ki urejajo posebne vidike nepoštenih poslovnih praks)

16.11.2020   
            
            
               SL
            
            
               Uradni list Evropske unije
            
            
               C 390/10
            
         
      Sodba Sodišča (deseti senat) z dne 10. septembra 2020 (predlog za sprejetje predhodne odločbe Patent- och marknadsdomstolen vid Stockholms tingsrätt – Švedska) – Konsumentombudsmannen/Mezina AB
      (Zadeva C-363/19) (1)
      
      (Predhodno odločanje - Varnost hrane - Prehranske in zdravstvene trditve na živilih - Uredba (ES) št. 1924/2006 - Člena 5 in 6 - Znanstvena utemeljitev trditev - Splošno sprejeti znanstveni dokazi - Člen 10(1) - Člen 28(5) - Prehodna ureditev - Nepoštene poslovne prakse podjetij v razmerju do potrošnikov na notranjem trgu - Direktiva 2005/29/ES - Člen 3(4) - Razmerje med določbami Direktive 2005/29 in drugimi pravili Unije, ki urejajo posebne vidike nepoštenih poslovnih praks)
      (2020/C 390/13)
      Jezik postopka: švedščina
      
         Predložitveno sodišče
      
      Patent- och marknadsdomstolen vid Stockholms tingsrätt
      
         Stranki v postopku v glavni stvari
      
      
         Tožeča stranka: Konsumentombudsmannen
      
         Tožena stranka: Mezina AB
      
         Izrek
      
      
                  1.
               
               
                  Člen 5(1), člen 6(1) in (2), člen 10(1) ter člen 28(5) Uredbe (ES) št. 1924/2006 Evropskega parlamenta in Sveta z dne 20. decembra 2006 o prehranskih in zdravstvenih trditvah na živilih, kakor je bila spremenjena z Uredbo (ES) št. 107/2008 Evropskega parlamenta in Sveta z dne 15. januarja 2008, je treba razlagati tako, da sta v okviru prehodne ureditve iz zadnjenavedene določbe dokazno breme in dokazni standard, ki se zahteva v zvezi z zdravstvenimi trditvami iz člena 13(1)(a) te uredbe, urejena z navedeno uredbo, v skladu s katero se od zadevnega nosilca živilske dejavnosti zahteva, da je zmožen s splošno sprejetimi znanstvenimi dokazi utemeljiti trditve, ki jih uporablja. Te trditve morajo temeljiti na objektivnih elementih, za katere obstaja dovolj enotno znanstveno stališče.
               
            
                  2.
               
               
                  V primeru konflikta med določbami Uredbe št. 1924/2006, kakor je bila spremenjena z Uredbo št. 107/2008, in določbami Direktive Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (Direktiva o nepoštenih poslovnih praksah) prevladajo določbe te uredbe in se uporabljajo za nepoštene poslovne prakse v zvezi z zdravstvenimi trditvami v smislu navedene uredbe.
               
            
         (1)  UL C 246, 22.7.2019.